Gunnar Tjomlid

Gunnar Roland Tjomlid (født 1974) er en norsk blogger, foredragsholder og forfatter.Skeptikeren fra Sørvestlandet - Utrop 22. feb. 2016

Han ble født i Dar-es-Salaam i Tanzania i 1974,Gunnar Roland Tjomlid - Humanist Forlag.no hvor han bodde til han var to år gammel. Bortsett fra et opphold i Kenya i perioden 1984 til 1986, har han bodd mesteparten av sitt liv på Tonstad i Sirdal kommune.

Han startet bloggen Unfiltered Perception i 2006. Bloggen skiftet navn til Saksynt, etter at han i 2013 inngikk et samarbeid med Mediehuset Nettavisen AS. Han var panelmedlem i den norske podcasten Saltklypa fra 2010 til 2012.

Tjomlid har kommet med krass kritikk av påstander fremsatt av alternative behandlere og vaksinemotstandere. Enkelte personer fra dette miljøet har reagert med trusler om søksmål.Bloggere ble truet med millionsøksmål etter å ha blogget om helsesjokolade - Dagbladet  27. juni 2012 I 2010 vant han kåringen «Tordenbloggen» og mottok i 2014 prisen «Årets sterke mening» i Vixen Blog Awards 2013  for bloggen Saksynt.

Fra 2017 har han driftet podkasten Dialogisk sammen med komiker Dag Sørås. Videre er Tjomlid fotograf, skeptiker og Youtuber gjennom kanalen Tvilsomt med Tjomlid.     

 Bibliografi 
 2013: Placebodefekten - Hvorfor alternativ behandling virker som den virker, Humanist Forlag 
2016: Håndbok i krisemaksimering 
2024: Dagslys - På veien med Dag Sørås 

 Referanser 

Nettavisen + unfiltered perception = sant!  - tjomlid.com
Årets tordneste blogg er... denne!  - tjomlid.com

 Eksterne lenker 
 Saksynt - Gunnar Tjomlids web-side  
 saltklypa.no Saltklypa - Podcast om vitenskap og kritisk tenkning

Kategori:Norske bloggere
Kategori:Nordmenn født i Tanzania
Kategori:Foredragsholdere
Kategori:Norske sakprosaforfattere
Kategori:Personer fra Sirdal kommune